***Normatīvie akti būvniecības regulējuma pilnveidošanai no 01.01.2018.gada līdz 31.12.2019.***

**Pieņemti**

|  |  |  |  |  |
| --- | --- | --- | --- | --- |
| ***Nr.p.k.*** | ***Dokumenta veids*** | ***Nosaukums*** | ***Būtība*** | ***Aprites stadija***  *(stājies spēkā, izsludināts VSS, tiks izsludināts VSS)* |
| **Pieņemti** |  |  |  |  |
| 1. | MK noteikumi | **Ministru kabineta 2017.gada 26.septembra noteikumi Nr.594 “Grozījumi Ministru kabineta 2014. gada 25. februāra noteikumos Nr. 116 “**[**Būvkomersantu reģistrācijas noteikumi**](https://likumi.lv/ta/id/264822-buvkomersantu-registracijas-noteikumi)**””** | Grozījumi paredz, ka:  • būvkomersantu nodeva tiek aprēķināta no pārbaudāma gada pārskata rādītāja – **neto apgrozījuma**;  • tiek vienādota nodevas piemērošana attiecībā uz **visiem būvkomersantiem**;  • tiek veicināta nozares ģenerālvienošanās noslēgšana, nosakot **nodevas atlaidi 50% apmērā** būvkomersantiem, kuri noslēguši ģenerālvienošanos;  • tiek veicināta konkurence, **atsakoties no būvspeciālistu nodarbinātības ierobežojumiem**. | **Stāsies spēkā 01.01.2018.** |
| 2. | MK noteikumi | **“Grozījumi Ministru kabineta 2015.gada 30.jūnija noteikumos Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana””** | Noteikumu projekts izstrādāts, ņemot vērā Parlamentārās izmeklēšanas komisijas par Latvijas valsts rīcību, izvērtējot 2013.gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā galaziņojuma 9.4.8.punktā iekļauto priekšlikumu.  Būvnormatīvs tiek papildināts ar jaunu punktu, ar kuru tehniskās apsekošanas veicējam tiek noteikts papildu pienākums - ja tehniskās apsekošanas atzinumā tiek norādīts uz nepietiekamu ēkas mehānisko stiprību un stabilitāti, būvspeciālistam vai būvkomersantam, kurš nodrošina būves tehniskās apsekošanas veikšanu (apsekotājs), būs pienākums par to informēt būvvaldi, institūciju, kura pilda būvvaldes funkcijas, vai Būvniecības likuma 6.1 panta pirmās daļas 2.punktā noteiktajos gadījumos - Būvniecības valsts kontroles biroju, iesniedzot būves tehniskās apsekošanas atzinumu. | Izsludināts 17.08.2017. (VSS-888)  **Pieņemts MK 13.02.2018 sēdē**  **(TA-2901).** |
| 3. | MK noteikumi | **Ministru kabineta 20.03.2018. noteikumi Nr. 169, “Būvspeciālistu kompetences novērtēšanas un patstāvīgās prakses uzraudzības noteikumi”** | Noteikumu projekts izstrādāts pēc EM iniciatīvas ar mērķi uzlabot būvspeciālistu kompetences novērtēšanas un profesionālās darbības uzraudzības procesu.    Noteikumu projekts paredz šādas būtiskās izmaiņas būvspeciālistu kompetences novērtēšanas kārtībā un patstāvīgās prakses uzraudzības nodrošināšanā:   1. noteikti citi kritēriji praktiskā darba pieredzes prasībām pretendentiem būvspeciālista sertifikāta saņemšanai; 2. precizēta patstāvīgās prakses uzturēšanas kārtība; 3. precizēti kritēriji brīdinājuma izteikšanai, sertifikāta darbības sfēras apturēšanai un anulēšanai; 4. samazināts darbības sfēru skaits; 5. noteikta prasība būvspeciālistam uzturēt spēkā esošu līgumu ar Nacionālo standartizācijas institūciju par nepieciešamo Latvijas valsts standartu abonēšanu. | **Stājās spēkā 06.04.2018** |
| 4. | MK noteikumi | **Grozījumi Ministru kabineta 2014.gada 2.septembra noteikumos Nr.529 "Ēku būvnoteikumi"** | Tiek sekmēta ES fondu projektu īstenošana daudzdzīvokļu ēku energoefektivitātes paaugstināšanai un šo ēku atjaunošanai, kā arī atvieglotu būvniecības procesu un mazinātu administratīvo slogu.  Līdz 5 gadiem tiek pagarināts termiņš, kādā realizējama būvniecība pēc būvvaldes akcepta ēkas fasādes apliecinājuma kartē vai atzīmes veikšanas būvatļaujā par projektēšanas nosacījumu izpildi. Līdz šim termiņš bija trīs un divi gadi. | |  | | --- | | **Stājās spēkā 10.04.2018** | |  | |
| 5. | MK noteikumi | **Ministru kabineta 03.05.2018. noteikumi Nr. 254 “Grozījumi Ministru kabineta 2016. gada 12. aprīļa noteikumos Nr. 211 "Būvkomersantu klasifikācijas noteikumi"”** | Lai veicinātu būvkomersantu klasificēšanos 2019.gadā, kad klase tiks ņemta vērā publiskajos iepirkumos, Ministru kabineta noteikumu projekts paredz šādus grozījumus:   1. uzņēmums, kuram pēdējo 4 gadu periodā 1 kalendāra gada laikā reģistrācija ir bijusi apturēta vai tas bijis izslēgts no reģistra ilgāk par 6 mēnešiem, nevar pretendēt uz klasifikāciju vispārējā kārtībā; 2. līdz 28.02.2019. klasificēt būvuzņēmumus, kam pēdējā pārskata gadā konstatē nepietiekamu likviditātes rādītāju (mazāks par 0,9); 3. finanšu līdzsvara rādītāja atbilstības vērtējumu piemērot kā komersanta finansiālo stabilitāti (ieguldot pašu kapitālā) veicinošu instrumentu, nosakot, ka gadījumā, ja finanšu līdzsvara rādītājs pēdējā pārskata gadā ir 20% un vairāk, tiek piemērota korekcija -0,245 punktu apmērā, kas uzlabo būvuzņēmuma kvalifikāciju; 4. korekciju par VID administrēto nodokļu parādu, kas mēnesī pārsniedz 150 euro, samazināt uz 0,1; 5. lai veicinātu būvniecības nozares uzņēmumus iesaistīties nozarei saistoša koplīguma noslēgšanā, papildināt ilgtspējas rādītāju grupu ar 16. kritēriju – vispārsaistošas ģenerālvienošanās slēdzējs;   korekciju par APK normu pārkāpumu samazināt uz 0,1, izņemot par darba tiesiskās attiecības regulējošo normatīvo aktu pārkāpšanu – par kuru palielināt uz 0,5 | **Stājās spēkā 09.05.2018** |
| 6. | MK noteikumi | **Grozījumi Ministru kabineta 2015.gada 28 jūlija noteikumos Nr.438 "Būvniecības informācijas sistēmas noteikumi"** | Veicinās pāreju uz elektronisku būvniecības procesa realizāciju, tajā skaitā nepieciešamās dokumentācijas iesniegšanu, lēmumu pieņemšanu un saskaņojumu veikšanu būvniecības informācijas sistēmā | |  | | --- | | **Stājās spēkā 01.07.2018** | |
| 7. | MK noteikumi | **Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"** | Tiek aizstāts iepriekšējais Latvijas būvnormatīvu LBN 202-15 „Būvprojekta saturs un noformēšana”, kas nosaka prasības būvprojekta teksta lapu saturam un rasējumu noformēšanai tikai papīra formātā, ar jaunu būvnormatīvu – nosakot prasības attiecībā uz būvniecības ieceres dokumentācijas elektronisko noformēšanu. Vienlaikus tiek svītrotas tiesību normas kuras dublēja tiesību normas citos normatīvajos regulējumos.  Izstrādāti, lai pilnveidotu būvniecības nozares regulējumu, nodrošinot vienotas prasības būvniecības dokumentācijas noformēšanai gan rakstveidā, gan tiešsaistes formā strukturētu datu veidā, ieviešot digitālo būvniecības ieceres dokumentācijas apriti. | **Stājās spēkā 31.08.2018**  MK 28.08.2018. noteikumi Nr. 545**.** |
| 8. | MK noteikumi | **Grozījumi Ministru kabineta 2014.gada 16.septembra noteikumos Nr.550 "Hidrotehnisko un meliorācijas būvju būvnoteikumi"** | Precizēta terminoloģija atbilstoši Būvniecības likuma grozījumiem. Būvniecības likumā vairs netiek lietots jēdziens “pasūtītājs”, lai norādītu uz noteiktu subjektu. Līdz ar to atbilstoši tiek precizēts arī šis būvnormatīvs. | |  | | --- | | **Stājās spēkā 29.06.2018** | |  | |
| 9. | MK noteikumi | **Grozījumi Ministru kabineta 2015.gada 24.novembra noteikumos Nr.661 "Ar radiācijas drošību saistīto būvju būvnoteikumi"** | Precizēta terminoloģija atbilstoši Būvniecības likuma grozījumiem. Būvniecības likumā vairs netiek lietots jēdziens “pasūtītājs”, lai norādītu uz noteiktu subjektu. Līdz ar to atbilstoši tiek precizēts arī šis būvnormatīvs. | |  |  | | --- | --- | | **Stājās spēkā 22.06.2018** |  | |  |  | |  |  | |
| 10. | MK noteikumi | **Grozījumi Ministru kabineta 2014.gada 2.septembra noteikumos Nr.529 "Ēku būvnoteikumi”** | Precizēta terminoloģija atbilstoši Būvniecības likuma grozījumiem. Būvniecības likumā vairs netiek lietots jēdziens “pasūtītājs”, lai norādītu uz noteiktu subjektu. Līdz ar to atbilstoši tiek precizēts arī šis būvnormatīvs. | |  |  | | --- | --- | | **Stājās spēkā 29.06.2018** |  | | |  | | --- | | **Stājās spēkā 28.09.2018** | |  | |
| 11. | MK noteikumi | **Grozījumi** Ministru kabineta 2014.gada 14.oktobra noteikumos Nr.633 **"Autoceļu un ielu būvnoteikumi"** | Precizēta terminoloģija atbilstoši Būvniecības likuma grozījumiem. Būvniecības likumā vairs netiek lietots jēdziens “pasūtītājs”, lai norādītu uz noteiktu subjektu. Līdz ar to atbilstoši tiek precizēts arī šis būvnormatīvs. | **Stājās spēkā 22.06.2018** |
| 12. | MK noteikumi | Grozījumi Ministru kabineta 2017.gada 9.maija noteikumos Nr.253 **"Atsevišķu inženierbūvju būvnoteikumi"** | Precizēta terminoloģija atbilstoši Būvniecības likuma grozījumiem. Būvniecības likumā vairs netiek lietots jēdziens “pasūtītājs”, lai norādītu uz noteiktu subjektu. Līdz ar to atbilstoši tiek precizēts arī šis būvnormatīvs. | |  | | --- | | **Stājās spēkā 29.06.2018** | |  | |
| 13. | MK noteikumi | Grozījumi Ministru kabineta 2015.gada 30.jūnija noteikumos Nr.333 **"Noteikumi par Latvijas būvnormatīvu LBN 201-15 "Būvju ugunsdrošība"** | Precizēta terminoloģija atbilstoši Būvniecības likuma grozījumiem. Būvniecības likumā vairs netiek lietots jēdziens “pasūtītājs”, lai norādītu uz noteiktu subjektu. Līdz ar to atbilstoši tiek precizēts arī šis būvnormatīvs. | |  |  | | --- | --- | |  | **Stājās spēkā 27.04.2018**  MK 24.04.2018. noteikumi Nr. 233 | |
| 14. | MK noteikumi | **Grozījumi Ministru kabineta 2015.gada 30.jūnija noteikumos Nr.333 "Noteikumi par Latvijas būvnormatīvu LBN 201-15 "Būvju ugunsdrošība"** | Pilnveidotas ugunsdrošības prasības un novērstas praksē konstatētās nepilnības, ko konstatējuši Valsts ugunsdzēsības un glābšanas dienests, apkopojot tā Tehniskajās komisijās izskatītos jautājumus par atkāpju no būvnormatīvu ugunsdrošības prasībām un pieņemtos alternatīvos tehniskos risinājumus atbilstoši Būvniecības likuma 9.1 panta septītajai daļai, kā arī ņemot vērā būvspeciālistu ieteikumus ugunsdrošības jomā. | |  |  | | --- | --- | |  | **Stājās spēkā 15.09.2018**  MK 11.09.2018. noteikumi Nr. 567 | |
| 15. | MK noteikumi | Grozījumi Ministru kabineta 2015.gada 28 jūlija noteikumos Nr.438 **"Būvniecības informācijas sistēmas noteikumi"** | Nosaka, kādu informāciju valsts uzturētās sistēmas nodod BIS un kādu saņem no BIS | |  | | --- | | **Stājās spēkā 12.10.2018**  MK 09.10.2018. noteikumi Nr. 624 | |
| 16. | MK noteikumi | **1)** Grozījumi Ministru kabineta 2014. gada 19. augusta noteikumos 31.Nr. 500 **"Vispārīgie būvnoteikumi"**  **2)** Grozījumi Ministru kabineta 2014.gada 14.oktobra noteikumos Nr.633 **"Autoceļu un ielu būvnoteikumi" 3) 3)** Grozījumi Ministru kabineta 2017.gada 9.maija noteikumos Nr.253 **"Atsevišķu inženierbūvju būvnoteikumi"**  **4) Grozījumi Ministru kabineta 2014.gada 2.septembra noteikumos Nr.529 "Ēku būvnoteikumi”**  **5) Grozījumi Ministru kabineta 2015.gada 24.novembra noteikumos Nr.661 "Ar radiācijas drošību saistīto būvju būvnoteikumi"**  **6) Grozījumi Ministru kabineta 2014.gada 16.septembra noteikumos Nr.550 "Hidrotehnisko un meliorācijas būvju būvnoteikumi"**  **7) Grozījumi Ministru kabineta 2014. gada 2. septembra noteikumos Nr. 530 "Dzelzceļa būvnoteikumi"**  **8) Grozījumi Ministru kabineta 2014. gada 19. augusta noteikumos Nr. 501 "Elektronisko sakaru tīklu ierīkošanas, būvniecības un uzraudzības kārtība"**  **9) Grozījumi Ministru kabineta 2014. gada 30. septembra noteikumos Nr. 573 "Elektroenerģijas ražošanas, pārvades un sadales būvju būvnoteikumi**  **10) Grozījumi Ministru kabineta 2014. gada 14. oktobra noteikumos Nr. 631 "Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi"** | Lai veicinātu pāreju uz elektronisku būvniecības procesa realizāciju un nodrošinātu vienveidīgu nepieciešamās dokumentācijas sagatavošanu un iesniegšanu būvniecības informācijas sistēmā, izstrādāti 10 noteikumi, kuros:  - aizstātas speciālajos būvnoteikumos esošās pielikumu veidlapas ar attiecīgu dokumenta satura informāciju – vienveidojot būvniecības ieceres iesniegumu un citu dokumentu saturu;  - svītrotas prasības būvspeciālistu apliecinājumiem un saistību rakstu iesniegšanai;  - precizēta būvdarbu žurnāla aizpildīšana, atsakoties no atsevišķa autoruzraudzības žurnāla;  - svītrota prasība saņemt būvprojekta izstrādātāja atzinuma, ja nav veikta autoruzraudzība.  Precizēta arī terminoloģija atbilstoši Būvniecības likuma grozījumiem. Būvniecības likumā vairs netiek lietots jēdziens “pasūtītājs”, lai norādītu uz noteiktu subjektu. | **Stājās spēkā 28.09.2018** |
| 17. | MK noteikumi | ***“Grozījumi Ministru kabineta 2014.gada 25.marta noteikumos Nr.156 “Būvizstrādājumu tirgus uzraudzības kārtība””*** | Ar noteikumu grozījumiem tika svītrota dublējoša norma - apakšpunkts, kas noteica identiskas informācijas par stiegrojuma tērauda atbilstības apliecināšanu sniegšanas nepieciešamību. Ar noteikumu grozījumiem stiegrojuma tērauda ražotājiem un piegādātājiem tika samazināts sniedzamo dokumentu skaits. | **Stājās spēkā 05.10.2018**  MK 02.10.2018. noteikumi Nr. 615 |
| 18. | MK noteikumi | **Grozījumi Ministru kabineta 2014.gada 26.augusta noteikumos Nr.513 "Latvijas Būvniecības padomes izveidošanas un darbības kārtība"** | Noteikumu 6.punktā tiek izdarīt grozījumi, nosakot, ka Padomes sastāva izmaiņas veic reizi trijos gados, ne reizi gadā, kā līdz šim. Noteikumu grozījumos paredzētais trīs gadu termiņš nav attiecināms uz esošo padomes sastāvu, bet gan attiecināms uz jauno padomes sastāvu, kas tiks veidots pēc 2018.gada 1.novembra. Šādi netiek ietekmētas attiecības, kas radušās līdz attiecīgo noteikumu spēkā stāšanās brīdim. Tiks mazināts administratīvais slogs un nodrošināta padomes darba nepārtrauktība. | **Stājās spēkā 26.10.2018.** |
| 19. | Likums | Grozījumi **Būvniecības likumā** (elektroniskais process) | Elektroniskais būvniecības process:  1. Obligātais elektroniskais būvniecības process ar 01.01.2019. ar pārejas periodu uz 1 gadu (ja pašvaldību par to atsevišķi ir lēmusi;  2. Būvvalde būvniecības un ekspluatācijas kontroles ietvaros nepieciešamās procesuālās darbības atspoguļo un lēmumus izdod būvniecības informācijas sistēmā;  3. Būvvalde un institūcija, kura pilda būvvaldes funkcijas, būvniecības informācijas sistēmā nelabvēlīgus lēmumus (piemēram, atteikums izdot būvatļauju, akceptēt būvniecības ieceri un izdarīt atzīmi būvniecības informācijas sistēmā par projektēšanas nosacījumu izpildi) paraksta ar drošu elektronisko parakstu. Citus lēmumus, atzinumus, atzīmes un darbības personas paraksta ar būvniecības informācijas sistēmas elektroniskajā pakalpojumā pieejamo elektroniskās parakstīšanas rīku. | |  |  | | --- | --- | | |  | | --- | | Pieņemti Saeimā 14.02.2019.  **Spēkā no 13.03.2019.** | | |
| 20. | MK noteikumi | Grozījumi Ministru kabineta 2014. gada 25. februāra noteikumos Nr.116 **“Būvkomersantu reģistrācijas noteikumi”** | Ieeviesta iespēja būvkomersantiem, kuru neto apgrozījumu veido arī ieņēmumi no saimnieciskās darbības, kas nav saistīta ar būvniecību, valsts nodevu par ikgadējās informācijas iekļaušanu reģistrā maksāt no ieņēmumiem par sniegtajiem būvniecības pakalpojumiem, ja ikgadējās informācijas iesniegumam pievieno gada pārskata vai konsolidētā gada pārskata sastāvā esošā peļņas vai zaudējumu aprēķina kopiju, kur ieņēmumi par sniegtajiem būvniecības pakalpojumiem ir atsevišķi uzskaitīti kādā no peļņas vai zaudējumu aprēķina posteņiem.  Ikgadējās informācijas iesniegšanas termiņš noteikts kārtējā gada 31.augusts.  Precizēts iesniedzamās ikgadējās informācijas saturs, papildinot ar informāciju par būvkomersanta kopējiem ieņēmumiem. | **Stājās spēkā 31.05.2019.**  Ministru kabineta 28.05.2019. Noteikumi Nr.215. |
| 21. | MK noteikumi | **Būvspeciālistu uzraudzības un kompetences novērtēšanas cenrādis** | Noteikumos ir noteikts vienots uzraudzības un kompetences novērtēšanas maksas cenrādis iestādēm, kas valsts pārvaldes uzdevumu ietvaros veic būvniecības jomas būvspeciālistu – inženierizpētes, projektēšanas, būvdarbu vadīšanas un būvuzraudzības specialitātēs, uzraudzību un kompetences novērtēšanu. | **Pieņemti 2019.gada 5.martā, Nr.100** |
| 22. | MK noteikumi | **Biedrības "Latvijas Arhitektu savienība" maksas pakalpojumu cenrādis** | Ministru kabineta noteikumos “Biedrības "Latvijas Arhitektu savienība" valsts pārvaldes uzdevuma ietvaros sniegto maksas pakalpojumu cenrādis” ir noteikts biedrības “Latvijas Arhitektu savienība” sertificēšanas maksas pakalpojumu cenrādis, kas ietver gan arhitektu uzraudzību, gan kompetences novērtēšanu, gan citus pakalpojumus. | **Pieņēmti 2019.gada 7.maijā, Nr.189** |
| 23. | MK noteikumi | **Būvniecības valsts kontroles biroja sniegto maksas pakalpojumu cenrādis** | Noteikts jauns Būvniecības valsts kontroles biroja cenrādis būvspeciālistu patstāvīgās prakses uzraudzībai un kompetences novērtēšanai būvekspertīzes specialitātē, ņemot vērā, ka ar MK noteikumiem Nr.169 ir grozīts būvspeciālistu patstāvīgās prakses uzraudzības un kompetences novērtēšanas ietvaros veicamo pienākumu apjoms. | **Stājās spēkā 15.05.2019.**  Ministru kabineta 07.05.2019. Noteikumi Nr.190 |
| 24. | MK noteikumi | MK noteikumi Noteikumi par Latvijas būvnormatīvu **LBN 002-19 “Ēku norobežojošo konstrukciju siltumtehnika”** | Izstrādāts ar mērķi samazināt enerģijas patēriņu ēkās, paaugstinot enerģijas izmantošanas efektivitāti, novērst būvfizikāla rakstura defektu veidošanos ēkās un to būvelementos. Ēku projektēšanā un būvniecībā paredz enerģētiski efektīvus būvelementus, kas ierobežo oglekļa dioksīda emisiju.  Būvnormatīvs nosaka ēku ārējo norobežojošo konstrukciju būvelementu un to savienojumu energoefektivitātes projektēšanas kārtību jaunbūvējamām, pārbūvējamām un atjaunojamām apkurināmām ēkām, kā arī esošajās ēkās ierīkojamām jaunām apkurināmām telpām, kurās apkures sezonā tiek uzturēta temperatūra 8° C un augstāka.  Lai ēku pārbūvē netiktu ierobežoti dažādi konstruktīvie risinājumi un arhitektūras formas vai būvniecības ieceres ierosinātāja vēlmes, normatīvās siltumcaurlaidības vērtības ir izņemtas no līdzšinējā būvnormatīva. | **Stājās spēkā 01.01.2020.**  Ministru kabineta 25.06.2019. Noteikumi Nr.280 |
| 25. | MK noteikumi | Grozījumi Ministru kabineta 2014.gada 2.septembra noteikumos **Nr.529 "Ēku būvnoteikumi”** | Projekts izstrādāts, lai izpildītu Nekustamā īpašuma valsts kadastra likuma 24. panta piektajā daļā esošo deleģējumu un Ministru kabineta 2018. gada 28. augusta sēdē doto uzdevumu, kas samazinās administratīvo slogu būvniecības ierosinātājiem, izmantojot būvniecības informācijas sistēmas funkcionalitāti, vienlaikus ar ēkas vai telpu grupas lietošanas veida maiņu bez pārbūves ieceres akceptēšanu varēs ierosināt ēkas vai telpu grupas datu aktualizāciju Nekustamā īpašuma valsts kadastra informācijas sistēmā. | Pieņemti MK 02.07.2017. sēdē.  **Stājās spēkā 04.07.2019.** |
| 26. | MK noteikumi | Grozījumi Ministru kabineta 2015.gada 30.jūnija noteikumos Nr.333 „Noteikumi par Latvijas būvnormatīvu **LBN 201-15 “Būvju ugunsdrošība**”” | Latvijas būvnormatīva LBN 201-15 “Būvju ugunsdrošība” (turpmāk – LBN 201-15) 15.punkts nosaka, ka ugunsdrošo durvju ugunsizturību klasificē atbilstoši standartam LVS EN 14600:2007 “Durvju bloki un atverami logi ar ugunsizturības un/vai dūmu kontroles raksturlielumiem. Prasības un klasifikācija”. Savukārt LBN 201-15 16.punkts nosaka, ka ugunsdrošo stiklu ugunsizturību klasificē atbilstoši standartam LVS EN 357:2007 “Stikls būvniecībā. Ugunsizturīgie stiklotie elementi ar caurredzamu vai caurspīdīgu stikla izstrādājumu. Ugunsizturības klasifikācija”.  Ņemot vērā, ka standarts LVS EN 14600:2007 “Durvju bloki un atverami logi ar ugunsizturības un/vai dūmu kontroles raksturlielumiem. Prasības un klasifikācija” un standarts LVS EN 357:2007 “Stikls būvniecībā. Ugunsizturīgie stiklotie elementi ar caurredzamu vai caurspīdīgu stikla izstrādājumu. Ugunsizturības klasifikācija” ir atcelti, noteikumu projektā ir iekļautas atsauces uz spēkā esošiem standartiem. | **Stājās spēkā 01.11.2019.**  Ministru kabineta 22.10.2019. noteikumi Nr. 484 |
| 27. | MK noteikumi | 1) Grozījumi Ministru kabineta 2014. gada 19. augusta noteikumos Nr. 500 **“Vispārīgie būvnoteikumi”;**  2) Grozījumi Ministru kabineta 2014.gada 19. augusta noteikumos Nr. 501 **“Elektronisko sakaru tīklu ierīkošanas, būvniecības un uzraudzības kārtība”;**  3) Grozījumi Ministru kabineta 2014. gada 2. septembra noteikumos Nr. 529 **“Ēku būvnoteikumi”;**  4) Grozījumi Ministru kabineta 2014. gada 2. septembra noteikumos Nr. 530 **“Dzelzceļa būvnoteikumi”;**  5) Grozījumi Ministru kabineta 2014.gada 16. septembra noteikumos Nr. 550 **“Hidrotehnisko un meliorācijas būvju būvnoteikumi”;**  6) Grozījumi Ministru kabineta 2014. gada 30. septembra noteikumos Nr. 573 **“Elektroenerģijas ražošanas, pārvades un sadales būvju būvnoteikumi”;**  7) Grozījumi Ministru kabineta 2014. gada 14. oktobra noteikumos Nr. 631 **“Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”;**  8) Grozījumi Ministru kabineta 2014. gada 14. oktobra noteikumos Nr. 633 **“Autoceļu un ielu būvnoteikumi”;**  9) Grozījumi Ministru kabineta 2015. gada 24. novembra noteikumos Nr. 661 **“Ar radiācijas drošību saistīto būvju būvnoteikumi”;**  10) Grozījumi Ministru kabineta 2017. gada 9. maija noteikumos Nr. 253 **“Atsevišķu inženierbūvju būvnoteikumi”.**  11) Grozījumi Ministru kabineta 2015. gada 16. jūnija noteikumos Nr. 325 “Noteikumi par **Latvijas būvnormatīvu LBN 305-15 “Ģeodēziskie darbi būvniecībā””.**  12) Atzīt par spēku zaudējušiem Ministru kabineta 2014. gada 21. oktobra noteikumus Nr. 655 “Noteikumi par **Latvijas būvnormatīvu LBN 310-14 “Darbu veikšanas projekts””.** | Ar 2019. gada 14. februāra grozījumiem Būvniecības likumā šis likums tika papildināts ar regulējumu, kas ir nepieciešams elektroniskā būvniecības procesa nodrošināšanai būvniecības informācijas sistēmā. Būvniecības likuma pārejas noteikumu 21. punktā ir noteikts, ka ar 2020. gada 1. janvāri būvniecības administratīvais process uzsākams elektroniski būvniecības informācijas sistēmā. Taču tiek saglabāta iespēja uzsāktos būvniecības procesus pabeigt, neizmantojot būvniecības informācijas sistēmu.  Līdzšinējais būvnoteikumos ietvertais regulējums tika radīts būvniecības procesam ārpus būvniecības informācijas sistēmas. Atsevišķās vietās šis regulējums jau ir pielāgots elektroniskā būvniecības procesa vajadzībām būvniecības informācijas sistēmā. Tomēr pēc savas būtības tas ir domāts tieši darbībām ārpus būvniecības informācijas sistēmas. Lai nodrošinātu esošā būvnoteikumu regulējuma atbilstību būvniecības informācijas sistēmas funkcionalitātei un novērstu praksē radušās neskaidrības attiecībā uz tiesību normām, kuras tieši bija domātas darbībām ārpus būvniecības informācijas sistēmas, ir nepieciešams pārskatīt būvnoteikumos ietverto procesuālo regulējumu, ciktāl tas ir saistīts ar būvniecības informācija sistēmu – pārorientējot pašu regulējumu uz elektronisko būvniecības procesu būvniecības informācijas sistēmā, bet “papīra” būvniecības procesa regulējumu ietverot tikai, ciktāl tas nepieciešams, lai nodrošinātu Būvniecības likuma pārejas noteikumu 22. – 24. punktā noteikto tiesību normu realizāciju.  Latvijas būvnormatīvs LBN 310-14 “Darbu veikšanas projekts”” tiek atcelts, bet to saturu iekļaujot iepriekš minētajos speciālajos būvnoteikumos. | **1) Stājās spēkā 28.11.2019.**  Ministru kabineta 19.11.2019. noteikumi Nr. 551  2) **Stājās spēkā 28.11.2019.**  Ministru kabineta 19.11.2019. noteikumi Nr. 552  3) **Stājās spēkā 28.11.2019.**  Ministru kabineta 19.11.2019. noteikumi Nr. 548  4) **Stājās spēkā 22.11.2019.**  Ministru kabineta 19.11.2019. noteikumi Nr. 528  5) **Stājās spēkā 22.11.2019.**  Ministru kabineta 19.11.2019. noteikumi Nr. 529  6) **Stājās spēkā 28.11.2019.**  Ministru kabineta 19.11.2019. noteikumi Nr. 553  7) **Stājās spēkā 28.11.2019.**  Ministru kabineta 19.11.2019. noteikumi Nr. 550  8) **Stājās spēkā 29.11.2019.**  Ministru kabineta 19.11.2019. noteikumi Nr. 549  9) **Stājās spēkā 28.11.2019.**  Ministru kabineta 19.11.2019. noteikumi Nr. 554  10) **Stājās spēkā 22.11.2019.**  Ministru kabineta 19.11.2019. noteikumi Nr. 527  11) **Stājās spēkā 22.11.2019.**  Ministru kabineta 19.11.2019. noteikumi Nr. 525  12) **Zaudē spēku 22.11.2019.**  Ministru kabineta 19.11.2019. noteikumi Nr. 526 |
|  |  |  |  |  |

**Izstrādē esošie jaunie n.a. & grozījumi**

|  |  |  |  |  |
| --- | --- | --- | --- | --- |
| ***N.p.k.*** | ***Dokumenta veids*** | ***Nosaukums*** | ***Būtība*** | ***Aprites stadija***  *(stājies spēkā, izsludināts VSS, tiks izsludināts VSS)* |
| **Procesā** |  |  |  |  |
|  | Likums | Grozījumi **Būvniecības likumā** (atbildība un kompetence) | Tiek grozīta būvvaldes un BVKB kompetencē, kā arī skaidri noteikta katra būvniecības procesa dalībnieka atbildība. Papildus tiek pārskatīta terminoloģija saistībā ar būvniecības procesa dalībniekiem.  Tiks papildināta ar klusēšanas piekrišanas principa ieviešanu būvprojektu skaņošanas procesā. | Izsludināts VSS 12.07.2018. VSS-698;  Notikušās starpinstitūciju sasakņošanas sanāksmes: 31.01.2019., 04.03.2019. un 18.03.2019.; 01.04.2019.;  Likumprojekts 03.07.2019. tika nosūtīts 5 dienu saskaņošanai. Šobrīd ir saņemti papildus atzinumi un notiek likumprojekta precizēšana. |
| 2. | Likums | Grozījumi **Būvniecības likumā** (dekodifikācija) | Likumprojekts izstrādāts saskaņā ar MK 04.02.2013. rīkojuma Nr.38 “Par Administratīvo sodu sistēmas attīstības koncepciju” 9.punktu, kurā ministrijām ir noteikts pienākums izstrādāt grozījumus likumos, ietverot tajos nozares administratīvos pārkāpumus un kompetentās iestādes par administratīvo sodu piemērošanu, ņemot vērā to, ka spēku zaudēs Latvijas Administratīvo pārkāpumu kodekss (turpmāk – LAPK).  Maksimālais administratīvais sods tiek paredzēts personām likumprojektā “Administratīvās atbildības likums” (Nr.16/Lp12) - fiziskajām personām – 400 naudas soda vienību, bet juridiskajām personām - 4000 naudas soda vienību (viena naudas soda vienība – 5 euro).  Likumprojektā paredzēta administratīvā atbildība:   1. par būvē vai tās daļā uzsāktiem vai veiktiem būvdarbiem, ja nepieciešama būvniecības ieceres dokumentācija, bet tā nav akceptēta vai izdota, vai arī tajā nav izdarīta atzīme par projektēšanas vai būvdarbu uzsākšanas nosacījumu izpildi; 2. par būves vai tās daļas ekspluatāciju neatbilstoši projektētajam lietošanas veidam; 3. par būves konservācijas vai norobežošanas neveikšanu vai veikšanu, neievērojot būvniecības jomas normatīvo aktu prasības;   5) par būvdarbu veikšanu bez atbilstošas civiltiesiskās atbildības apdrošināšanas;  6) par publiskas ēkas periodiskās tehniskās apsekošanas neveikšanu normatīvajos aktos noteiktajos termiņos,  7) par būves vai tās daļas izmantošanu līdz tās pieņemšanai ekspluatācijā;  8) par būves vai tās daļas lietošanu vai pieļaušanu lietot, ja būve vai tās daļa ir tādā stāvoklī, ka tās lietošana ir bīstama;  9) par tādu būvizstrādājumu laišanu tirgū, piedāvāšanu vai pārdošanu, kuri nav nodrošināti ar atbilstību apliecinošo dokumentāciju vai tās saturs neatbilst normatīvajos aktos noteiktajām prasībām, kuri nav novērtēti saskaņā ar saskaņotajām tehniskajām specifikācijām vai piemērojamajiem standartiem vai kuru faktiskās ekspluatācijas īpašības neatbilst deklarētajām;  10) par būvniecības pakalpojumu sniegšanu bez reģistrācijas būvkomersantu reģistrā.  Sodus piemēros šādas iestādes: *Ekonomikas ministrija, Valsts vides dienests, Valsts dzelzceļa tehniskā inspekcija, Būvniecības valsts kontroles birojs, pašvaldības būvvalde (t. sk. VAS “Latvijas Valsts ceļi” jomā), Patērētāju tiesību aizsardzības centrs.* | Izskatīts un atbalstīts 08.01.2019. MK sēdē (prot. Nr.1 2.§);  Iesniegts Saeimā un 24.01.2019. nodots Tautsaimniecības, agrārās, vides un reģionālās politikas komisijai (Nr.197/Lp13);  Priekšlikumu iesniegšanas termiņš – 04.04.2019.;  Likumprojekts 2.lasījumā izskatīts 06.06.2019. Priekšlikumu iesniegšanas termiņš - 20.06.2019. Nākamās komisijas sēdes datums nav paziņots. |
| 3. | Likums | Grozījumi Latvijas **Administratīvo pārkāpumu kodeksā** (VEDLUDB sodi) | Likumprojekta izstrādi paredz Valsts iestāžu darba plāns ēnu ekonomikas ierobežošanai 2016.‑2020.gadiem (2.sadaļa “Kompleksi risinājumi ēnu ekonomikas mazināšanai” 2.1. “Būvniecība” 12.pasākums “*Ieviest elektronisko darba laika uzskaiti būvlaukumā strādājošiem”.*  Likumprojekts paredz administratīvo atbildību par likumā “Par nodokļiem un nodevām” XIV nodaļā “Elektroniskās informācijas uzskaite būvlaukumā un tās izmantošana” noteikto pienākumu nepildīšanu:   1. *galvenajam būvdarbu veicējam un apakšuzņēmējam* - ja tie nav nodrošinājuši, lai visi to darba ņēmēji būtu reģistrējuši savu darba laiku elektroniskās darba laika uzskaites sistēmā; 2. *galvenajam būvdarbu veicējam un apakšuzņēmējam* - par informācijas nesniegšanu VEDLUDB par visiem ar saviem apakšuzņēmējiem noslēgtajiem būvdarbu līgumiem, kuru līguma summa ir 15 000 *euro* vai vairāk; 3. *galvenajam būvdarbu veicējam* - ja tas nav nodrošinājis, lai EDLUS būtu reģistrēts arī to personu uzturēšanās laiks, kuras atrodas būvlaukumā, bet nav nodarbinātas būvdarbu veikšanā būvlaukumā un nav arī darba ņēmēji; 4. *galvenajam būvdarbu veicējam* - ja reģistrācijas pienākumu nav veikušas vai nepienācīgi veikušas vismaz 30% procenti no būvlaukumā nodarbinātajām personām un citām personām, kas uzturas būvlaukumā (bet ne mazāk par 20 šādām personām); 5. *galvenajam būvdarbu veicējam* - par informācijas nesniegšanu VEDLUDB par trešās grupas būves būvniecības uzsākšanu vai par tādu būvdarbu uzsākšanu, kuru izmaksas ir 1 miljons *euro* vai vairāk, un par noslēgto būvdarbu līgumu ar būvniecības ierosinātāju. 6. *galvenajam būvdarbu veicējam* – par datu nenodošanu VEDLUDB - strukturētā veidā EDLUS reģistrēto un uzkrāto datu, kā arī EDLUS notikumu auditācijas pierakstu, kas satur informāciju par visām datu uzkrāšanas periodā EDLUS veiktajām darbībām; 7. *galvenajam būvdarbu veicējam* - par EDLUS neieviešanu (EDLUS ir ieviesta, ja būvlaukumā ir pieejama elektroniskā sistēma, kas nodrošina sistēmā reģistrēto datu glabāšanu un nodošanu uz VEDLUDB un ja sistēmā nav konstatēta datu labošana);   *nodarbinātajam* - par nereģistrēšanos EDLUS. | VSS-656; TA-2672  Izskatīts MKK 25.02.2019. (prot. Nr.5 1 §)  14.03.2019. nosūtīts VK – izskatīšanai MK;  Saeimā likumprojekts ir izskatīts pirmajā lasījumā 23.05.2019. Priekšlikumu iesniegšanas termiņš - 04.06.2019. Komisija nav paziņojusi nākamās sēdes datumu. |
| 4. | Likums | Grozījumi **Būvniecības likumā** (būvtehniķi, akustiķi u.c. jautājumi) | Tiek mainīts grozījumus attiecībā uz būvtehniķiem, piešķirot tiesības arī turpmāk (bez termiņa ierobežojuma) veikt inženierizpēti, vadīt būvdarbus un veikt būvuzraudzību, bet būvinženieriem (pirmā līmeņa augstākā izglītība ) – inženierizpētē. Papildus tiek plānots precizēt regulējumu attiecībā uz personām, kurām jāreģistrējas būvkomersantu reģistrā, akustiķiem, restauratoriem un izmaiņu projektiem, mainot galveno lietošanas veidu. | Izsludināt 26.07.2018. VSS (VSS-764)  Sagatavota Izziņa.  Starpinsitūciju saskaņošanas sanāksme - 14.05.2019. Likumprojekts 12.07.2019. nosūtīts 5 dienu saskaņošanai. Šobrīd likumprojekts tiek precizēts, ņemot vērā saņemtos atzinumus. |
| 5. | MK noteikumi | [Grozījumi Ministru kabineta 2014.gada 14.oktobra noteikumos Nr.631 **"Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi"**](http://tap.mk.gov.lv/mk/tap/?pid=40442331) |  | Izsludināti 30.11.2017. VSS (VSS-1260). Saskaņošanā. |
| 6. | MK noteikumi | Grozījumi Ministru kabineta 2014.gada 19.augusta noteikumos Nr.500 “**Vispārīgie būvnoteikumi**”, | Ir izstrādāti, lai noteiktu būvprojekta ekspertīzes mērķi un apjomu, precizētu gadījumus, kad ir nepieciešama būvuzraudzība un autoruzraudzība, kā arī precizētu būvspeciālistu pienākumus un tiesības.  Šobrīd Vispārīgajos būvnoteikumos lietotā terminoloģija neatbilst Būvniecības likumā lietotai terminoloģijai, kā arī vairākas normas dublē citos normatīvajos aktos noteikto.  Ņemot vērā, ka pašvaldību autonomā funkcija ir būvniecības procesa tiesiskuma nodrošināšana, un būvvaldes atšķirīgi piemēro šobrīd esošās Vispārīgo būvnoteikumu normas, līdz ar to ir veikti atbilstoši grozījumi. | Nodots sabiedrības apspriešanai līdz 31.01.2019.  Notiek darbs pie projekta sagatavošanas LBP VBN Darba grupā.  Šobrīd notiek noteikumu projekta precizēšana (iekšējā saskaņošana). |
| 7. | MK noteikumi | Grozījumi Ministru kabineta 2015. gada 16. jūnija noteikumos Nr. 312 “Noteikumi par Latvijas būvnormatīvu **LBN 016 – 15 “Būvakustika”** | Ministru kabineta noteikumu projekts ir izstrādāti, lai veiktu redakcionālus precizējumus. Veiktas izmaiņas atbilstoši Eiropas Parlamenta regulai (ES) Nr. 305/2011, būvju klasifikācijai un izmaiņām standartā par trokšņa novērtēšanu. Precizēts akustiskā komforta “D” klases raksturojošo parametru robežvērtību piemērošanas laiks ēkām, kuras nodotas ekspluatācijā līdz 2011. gada 1. jūlijam. Lai vienkāršotu pārskatamību, ir uzrādītas minimālās pamatprasības iekšējām norobežojošām konstrukcijām. Saskaņā ar mērījumu veikšanu objektos ir radusies nepieciešamība ieviest izolācijas indeksu saistībā ar faktisko ēku ekspluatāciju, kurš tiek regulēts atbilstoši situācijai. Veikti nelieli uzlabojumi triecientrokšņa izolācijai, skaņai gaisā izolācijai balstoties uz jaunām telpu grupām pēc būvju klasifikācijas. | Izsludināts 28.03.2019. VSS prot. Nr.12 8. § (VSS-257). Saskaņošanā. |
| 8. | Likumi | Grozījumi **Publisko iepirkumu likumā**, **Sabiedrisko pakalpojumu sniedzēju iepirkumu likumā** un **Publiskās un privātās partnerības likumā** | Grozījumi izstrādāti ar mērķi izslēgt deleģējumu Ministru kabinetam noteikt prasības būvkomersanietiem attiecībā uz pieredzi un klasi publisku būvdarbu veikšanai būvju grupās. | 09.12.2019 iesniegts MK |
| 9. | MK noteikumi | Noteikumi par Latvijas būvnormatīvu LBN 003-19 “Būvklimatoloģija” | Izstrādes mērķis ir atjaunot datus par meteoroloģiskajiem apstākļiem Latvijā. Būvnormatīvā ietvertos klimatoloģiskos rādītājus piemēro inženierizpētē, būvju projektēšanā un būvdarbu veikšanā. Jebkura ģeogrāfiskā punkta klimatoloģiskos rādītājus būvniecības vajadzībām Latvijas teritorijā nosaka pēc šī būvnormatīva pielikuma tabulās ietvertā tuvākā ģeogrāfiskā punkta klimatoloģiskajiem rādītājiem.  Būvnormatīva tiesiskais regulējums salīdzinājumā ar līdzšinējo regulējumu pēc būtības netiek mainīts, atjaunoti dati par meteoroloģiskajiem apstākļiem Latvijas teritorijā, atjaunoto datu apskatāmais intervāls 2008. – 2017.gads. | Izsludināts 21.02.2019. VSS prot. Nr.7 3. § (VSS-154). Saskaņošanā. |
| 10. | MK noteikumi | Noteikumi par Latvijas būvnormatīvu LBN “Būtiskas prasības būvēm” | Izstrādes mērķis ir pārskatīt novecojušās prasības "LBN 211-15 Dzīvojamās ēkas" un "LBN 208-15 Publiskas būves" un noteikt prasības atbilstoši Būvniecības likumā izvirzītajām būtiskajām prasībām būvēm. | Notiek darbs pie projekta sagatavošanas |
| 11. | MK noteikumi | Noteikumi par tipveida līgumiem | Izstrādes mērķis noteikts saskaņā ar Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 234. punktu līdz 2018. gada 1. janvārim sagatavot un noteiktā kārtībā iesniegt Ministru kabinetā Būvniecības likuma (2016. gada 23. novembra likuma "Grozījumi Būvniecības likumā" redakcijā) 5. panta pirmās daļas 14. punktā minētā tiesību akta projektu, attiecīgi nodrošinot pārejas noteikumu 13. punktā Ministru kabinetam dotā uzdevuma izpildi. | Notiek darbs pie projekta sagatavošanas |
| 12. | MK noteikumi | **Grozījumi Ministru kabineta 2019.gada 7.maija noteikumos Nr.189 “Biedrības "Latvijas Arhitektu savienība" valsts pārvaldes uzdevuma ietvaros sniegto maksas pakalpojumu cenrādis”** | Projekts ir izstrādāts, lai SIA Serteks un biedrībai “Latvijas arhitektu savienība” noteiktu vienotu cenrādi Arhitektu uzraudzībai un kompetences novērtēšanai | 10.12.2019 iesniegts MK |
| 13. | MK noteikumi | “Vienotās elektroniskās darba laika uzskaites datubāzes darbības noteikumi” un  Grozījumi Ministru kabineta 2015. gada 28. jūlija noteikumos Nr.438 „Būvniecības informācijas sistēmas noteikumi” | Vienotās elektroniskās darba laika uzskaites datu bāzē apkopo datus no elektroniskās darba laika uzskaites datu bāzēm un izsniedz tos likumā “Par nodokļiem un nodevām” noteiktām iestādēm noteiktā apjomā, lai izmantotu nodokļu administrēšanā, darba tiesisko attiecību reglamentējošo normatīvo aktu ievērošanas uzraudzībā un kontrolē, būvdarbu valsts kontrolē, būvniecības politikas veidošanā, būvniecības nozares vispārīgās pārraudzības īstenošanā, oficiālās statistikas nodrošināšanā.  13.06.2019. stājās spēkā 30.05.2019. pieņemtie grozījumi likumā “Par nodokļiem un nodevām”. Saskaņā ar likuma “Par nodokļiem un nodevām” 112.panta ceturto daļu Ministru kabinets nosaka kārtību, kādā elektroniskās darba laika uzskaites sistēmas dati sniedzami iekļaušanai vienotajā elektroniskās darba laika uzskaites datubāzē.  Atbilstoši pieņemtajiem grozījumiem likuma “Par nodokļiem un nodevām” 112.panta pirmajā daļā, vienotā elektroniskās darba laika uzskaites datubāze ir Būvniecības informācijas sistēmas sastāvdaļa, līdz ar to nepieciešami attiecīgie grozījumi Ministru kabineta 2015.gada 28.jūlija noteikumos Nr. 438 “Būvniecības informācijas sistēmas noteikumi”. | Notiek darbs pie noteikumu projektu sagatavošanas. Abi projekti tiks virzīti vienā pakā. |